גוב האריות (חוליית טרור)

גוב האריות (בערבית: عرين الأسود; בתעתיק עברי מדויק: עָרִין אלאֻסוּד) היא חוליית טרור פלסטינית מאזור שכם שביצעה פיגועי ירי נגד אזרחים יהודים ונגד חיילי צה"ל באזור. החוליה החלה לפעול באופן גלוי באוגוסט 2022, שיא פעילותה היה באוקטובר 2022, אך לאחר כמה פעולות יזומות נגדה מצד כוחות הביטחון הישראליים שבמהלכן חוסלו כמה מחברי החוליה, ובעקבותיהן 15 מחברי החוליה הסגירו את עצמם למנגנון הביטחון של הרש"פ – ניכרה דעיכה מתמשכת בפעולות הטרור של החוליה. בפברואר 2024 אמר מפקד חטיבת שומרון, אלוף-משנה שמעון סיסו, כי "אנשי 'גוב האריות' ממחנה הפליטים בלאטה כבר אינם קיימים בשטח אחרי כל פעולות הסיכול". שורשי החוליה בתא טרור שהורכב מפעילי גדודי חללי אל-אקצא בראשות אבראהים א-נאבולסי, שביצע מספר פיגועי ירי בחודשים ינואר ופברואר 2022 עד ששלושה מחברי תא הטרור חוסלו בידי הימ"מ ב-8 בפברואר 2022. א-נאבולסי היה מאז מבוקש, וחוסל ב-9 באוגוסט 2022 בשכם, במהלך פעולה של הימ"מ. החוליה הוקמה על ידי מוחמד אל-עזיזי, ומזוהה עם גדודי חללי אל-אקצא, אך חברים בה גם פעילים מארגוני טרור אחרים (בעיקר חמאס והג'יהאד האסלאמי הפלסטיני). לפי הערכות צה"ל, היא מונה כמה עשרות מחבלים. עיקר פעילותה הוא ביצוע פיגועי ירי ביהודה ושומרון, בעיקר באזור מרכז וצפון השומרון. אנשיה נוהגים לתעד את פיגועי הירי שהם מבצעים. ב-12 באוקטובר פורסם כי להערכת מערכת הביטחון הישראלית, שלוחת חמאס בטורקיה פרסה חסות כלכלית על חוליית "גוב האריות". ב-13 באוקטובר חסמה הרשת החברתית "טיקטוק" את החשבון של החוליה על מנת למנוע הסתה לפעילות טרור. ב-16 באוקטובר הורה שר הביטחון, בני גנץ, לשלול היתרי כניסה לישראל של 164 מבני משפחותיהם של גורמי טרור משכם, שרובם המכריע מזוהים עם חוליית "גוב האריות". ב-18 באוקטובר נטען בעיתון א-שרק אל-אווסט, היוצא לאור בלונדון בשפה הערבית, כי ישראל והרשות הפלסטינית הציעו לחברי החוליה להסגיר את עצמם לרשות הפלסטינית, להיעצר על ידה עד שיקבלו חנינה, ובתמורה ישראל תתחייב שלא לתקוף או לעצור אותם. לטענת העיתון הם סירבו להצעה. אולם ב-14 בנובמבר פורסם כי כ-60 חמושים מחברי החוליה הסגירו עצמם לידי מנגנוני הביטחון של הרשות הפלסטינית, כדי לקבל מחסה מפני תקיפה או מעצר בישראל, בהם כמה מראשי החוליה. לפי הסכם החנינה, חברי החוליה ישהו במעצר בידי מנגנוני הביטחון עד שיוסדר מעמדם מול השב"כ. עוד פורסם כי הרשות הפלסטינית הציעה לחברי החוליה למסור את נשקם לרשות בתמורה ל-70,000 ש"ח עבור כל רובה שיימסר לרשות, וכן היטמעות במנגנוני הביטחון הפלסטיניים, חלקם במעמד של קצינים. כמה מחברי החוליה ניאותו להצעה, ו־20 חמושים מסרו את נשקם בתמורה לתשלום. באפריל 2023 חברי החוליה הוציאו להורג את זוהיר אל-ע'ליט', בן 23, תושב הקסבה של שכם, בטענה ששיתף פעולה עם ישראל ומסר לה מידע רגיש על בכירי החוליה. ב-6 ביוני 2024, דובר מחלקת המדינה של ארצות הבית מת'יו מילר הודיע כי ארצות הברית הטילה עיצומים על גוב האריות. חוליית הטרור "גוב האריות" קיבלה על עצמה אחריות למספר פיגועי טרור החל מאוגוסט 2022, בהם: ב-22 וב-23 בספטמבר 2022 ביצעה החוליה ירי לעבר הר ברכה הסמוכה לשכם. חלון של אחד הבתים ביישוב ניזוק. לפנות בוקר של 25 בספטמבר, עת תכננה החוליה – על פי החשד – ירי נוסף לעבר היישוב, מארב של גולני וצנחנים לחוליה הרג את אחד מחבריה – סאא'ד אל-כוני – שהיה רכוב על אופנוע. ב-2 באוקטובר 2022 – פיגוע ירי לעבר מונית ואוטובוס ישראלים בצומת בית פוריכ. בפיגוע נפצע נהג המונית באורח קל. באותו יום התקיימה הפגנה ישראלית בכניסה הדרום מזרחית של שכם על רקע התגברות מעשי הטרור הפלסטיני, ובמהלך ההפגנה ירו חברי חוליית גוב האריות לעבר המפגינים ופצעו חייל באורח קל. ב-11 באוקטובר 2022 הכריזו חברי החוליה כי הם מתחילים שלושה ימים של פעולות טרור מוגברות. כבר בבוקר הם ביצעו את פיגוע ירי ליד שבי שומרון, בו נרצח לוחם סיירת גבעתי. במהלך אותו היום והערב ביצעה חברי החוליה 6 פיגועי ירי נוספים באזור שבי שומרון, קדומים ובצומת ביתות (הכניסה הדרומית לכפר חווארה). באירועים אלו לא היו נפגעים.[דרוש מקור] ב-12 באוקטובר 2022 ביצעו חברי החוליה בשעות הצהריים המוקדמות שני פיגועי ירי: אחד סמוך לקדומים והשני ירי לעבר אוטובוס סמוך לקבטיה. בשני האירועים לא היו נפגעים. בערבו של אותו היום איימו כי ינסו לפגוע במתפללים הנכנסים בכניסה המסורתית לקבר יוסף בשכם ביום של אושפיזין יוסף בחג הסוכות. סביב השעה 22:00 החלו להתאסף פעילים רבים, בהם חמושים, בסמוך למתחם הקבר. במהלך הלילה היו באזור שכם חילופי אש בין חברי החוליה לבין כוחות צה"ל. בהמשך בלילה ביצעו חברי החוליה פיגוע ירי לעבר מחסום צה"ל באזור. כמו כן בוצעו במהלך הערב 3 פיגועי ירי באזור מוצב תל ארס. בכל האירועים הללו לא היו נפגעים.[דרוש מקור] ב-14 באוקטובר 2022 ביצעו שניים מחברי החוליה פיגוע ירי לעבר בית אל, אדם בן 25 נפצע קל מרסיסים. מארב של צה"ל זיהה את הירי והרג את אחד המחבלים, מחבל נוסף נפצע קשה וברח לרמאללה, ונלכד לאחר מכן יחד עם שני סייענים. בתחילת דצמבר 2022 נטלה חוליית הטרור אחריות על ירי לעבר מחסום חווארה, מחסום בית פוריכ, שלוש פעולות ירי לעבר עמדת צה"ל בהר גריזים וירי לעבר כוחות צה"ל שנכנסו ב-4 בדצמבר לעיר העתיקה של שכם, כתגובה להרג המחבל עמאר מופלח שביצע פיגוע דקירה בחווארה ביום שישי, 2 בדצמבר. ב-20 בדצמבר 2022 ביצעו חברי החוליה 3 פיגועי ירי לעבר כוחות צה"ל, ללא נפגעים. ב-5 בינואר 2023 בוצעו 3 פיגועי ירי של החוליה לעבר יעדים שונים באזור שכם, בהם לעבר רבש"ץ הר ברכה שהשיב באש לעבר מקור הירי, ולעבר מחסום חווארה. בכל האירועים לא היו נפגעים. ב-12 במרץ ירו 4 מחברי החוליה לכיוון כוח של סיירת גולני שהוצב בצומת ג'ית. הכוח השיב באש לעברם, הרג 3 מהם ועצר את הרביעי. ב-29 במאי 2024 בוצע פיגוע הדריסה בצומת המטווחים בו נהרגו שני לוחמי חטיבת כפיר.[דרוש מקור] עד אמצע פברואר 2023 נהרגו על ידי צה"ל והימ"מ מעל עשרים מבין פעילי החוליה, ועשרה נעצרו: מוחמד אל-עזיזי (מייסד גוב האריות) נהרג. ב-28 באפריל 2023 אחיו, עודאי, הסגיר עצמו לידי מנגנוני הביטחון הפלסטינים בשכם מחשש שיותקף על ידי ישראל. עבד א-רחמאן צבאח – נהרג (יחד עם אל-עזיזי ב-24 ביולי 2022). אסלאם צבוח – נהרג. אבראהים א-נאבולסי (נהרג יחד עם צבוח על ידי הימ"מ ב-9 באוגוסט 2022). סאא'ד אל-כוני (נהרג על ידי מארב של כוח צנחנים וגולני שסיכלו ניסיון פיגוע נוסף). מחבל מהחוליה שביצע ירי לעבר בית אל נהרג במארב של צה"ל. ב-18 באוקטובר 2022 עצרו כוחות יחידת המסתערבים של מג"ב, שב"כ וחטמ"ר שומרון את צהיב עאכף ג'מיל אשתייה, המשתייך על פי החשד לחוליית הטרור "גוב האריות". ועל פי החשד ביצע פיגוע ירי. ב-23 באוקטובר 2022, בסביבות 01:30, נהרג תאמר כילאני, שהיה ממקימי החוליה ואחד מראשיה, בפיצוץ בשכם. בחוליית "גוב האריות" טענו שמדובר בהתנקשות באמצעות מטען חבלה שהוצמד לאופנוע שלו, אך ישנם דיווחים כי מדובר בתקלה במטען שניסה להניח בכניסה לעיר שכם. למרות שהסיכול הממוקד יוחס לישראל בשל דיוק הביצוע, ישראל נמנעה מלאשר או להכחיש את מעורבותה. בליל 25 באוקטובר 2022, סביב השעה 00:30, נכנסו כוחות ימ"מ וצה"ל, בשיתוף עם שב"כ, לקסבה של שכם, ופוצצו מעבדת מטענים של החוליה. בתוך כך הכוחות הרגו 5 מחברי חוליית גוב האריות, בהם אחד מראשי ומייסדי חוליית הטרור – ודיע סביח חוח (31), שהיה היעד המרכזי של המבצע, וכן את משעל בגדאדי, חמדי סביח קיים, עלי ח'אלד ענתר וחמדי מוחמד שרף. בחילופי האש נפצעו 21 איש, בהם גם מחמוד אל-בנא, הנחשב בעיני רבים למפקד החוליה. המבצע לווה בירי של חמושים לעבר כוחות צה"ל וימ"מ, ובמפגני כוח של חמושים בשכם ובערים פלסטיניות מרכזיות נוספות. נעשה גם ניסיון להצית את קבר יוסף. בעקבות המבצע ב-25 באוקטובר, למחרת, ב-26 באוקטובר, הסגירו עצמם 4 מחברי החוליה, ובהם מחמוד אל-בנא, מראשי החוליה, לידי מנגנוני הביטחון של הרשות הפלסטינית מחשש שכוחות צה"ל יתנקשו בהם. ב-22 בפברואר 2023 נכנסו כוחות הביטחון לקסבה של שכם וכיתרו בית ובו שני מבוקשים מהחוליה שהתבצרו שם יחד עם פעיל מהגא"פ ועל פי המידע המודיעיני התכוונו לבצע פיגוע ירי בטווח המיידי ואחד מהם היה מעורב בפיגוע הירי ליד שבי שומרון. שלושת המחבלים נהרגו. בחילופי האש שהתפתחו עם מחבלים ששהו באזור נהרגו 8 פלסטינים נוספים. 9 מהמחבלים ההרוגים הם חברי החוליה. בלילה שבין 21 ל-22 בספטמבר 2023 עצרו לוחמי ימ"מ וסיירת חרוב בשכם את ח'אלד טבילה, שהיה ממייסדי "גוב האריות", לאחר שהפעילו נוהל סיר לחץ על ביתו. גל הטרור בישראל (אביב 2022) מבצע שובר גלים מדיה וקבצים בנושא גוב האריות בוויקישיתוף גוב האריות, ביישום טלגרם יוני בן מנחם, קבוצת הטרור "גוב האריות" בעיר שכם, באתר זמן ישראל, 29 בספטמבר 2022 אמיר בוחבוט ושלומי הלר‏, מתיחות בגדה: פלסטינים ירו לעבר רכב ישראלי סמוך לשכם, אין נפגעים, באתר וואלה, 19 בספטמבר 2022 עינב חלבי, כוכבי טיקטוק שהפכו לקונצנזוס: הצעירים שהשתלטו על המאבק המזוין בגדה, באתר ynet, 30 בספטמבר 2022 אמיר בוחבוט‏, צה"ל פגע בחוליית מחבלים באזור שכם שהייתה מעורבת בפיגועי ירי בשומרון, באתר וואלה, 25 בספטמבר 2022 אריה יואלי, ‏מארב מוצלח: צה"ל חיסל חוליית טרור באזור שכם, באתר "סרוגים", 25 בספטמבר 2022 הפלג השכמי "ערין אלאסוד" מי עומד מאחוריו ומאין צמח? - אבו עלי אקספרס, באתר אבו עלי אקספרס, ‏6 בספטמבר 2022 אמיר בוחבוט‏, מהסתה בטיקטוק לפיגועים בכל יום: חוליית הטרור שהשתלטה על שכם, באתר וואלה, 6 באוקטובר 2022 ירון שניידר, ‏"כדי שצה"ל יפחד להיכנס": ארגון הטרור שהשתלט על הקסבה בשכם, באתר ‏מאקו‏, 6 באוקטובר 2022 גל הטרור: לוחם צה"ל נהרג הבוקר בפיגוע ירי בשומרון - הלוחמים לא השיבו באש, סרטון בערוץ "עכשיו 14", באתר יוטיוב (אורך: 02:01), 11 באוקטובר 2022 אסף גבור, ‏"גוב האריות" : מחבלי "הגל החדש" בשכם, בעיתון מקור ראשון, 11 באוקטובר 2022 מי גידל את גוב האריות? באתר הקול היהודי "גוב האריות": מי הם קבוצת החמושים הערבים משכם שמובילה את גל הטרור בשומרון?, סרטון בערוץ "עכשיו 14", באתר יוטיוב (אורך: 03:51), 12 באוקטובר 2022 דנה בן-שמעון, "צוברים נקודות ברחוב הפלשתיני": מתרחבת הפופולריות של "גוב האריות" ביו"ש, באתר ישראל היום, 13 באוקטובר 2022 ד"ר מיכאל מילשטיין, ‏"גוב האריות": דור ה-Z הפלסטיני מרים ראשו, באתר ‏מאקו‏, 17 באוקטובר 2022 מי מפחד מ"גוב האריות"? מיליציית הטרור החדשה שעומדת מאחורי גל הפיגועים, סרטון באתר יוטיוב, בערוץ תאגיד השידור הישראלי, 17 באוקטובר 2022 אמיר בוחבוט‏, הרכב שרוסס והמטען באופנוע: צה"ל הכריז מלחמה על גוב האריות, וראשי הקבוצה על הכוונת, באתר וואלה, 23 באוקטובר 2022 שי לוי, ‏"כשלו ברוב הפיגועים": האם מעצימים מדי את "גוב האריות"?, באתר ‏מאקו‏, 27 באוקטובר 2022 ניר דבורי, ‏הסיירת שנכנסה לגוב האריות בשכם – וחזרה כדי לספר, באתר ‏מאקו‏, 15 בדצמבר 2022 יניב קובוביץ וג'קי חורי, בן 14 ופעיל הג'יהאד האיסלאמי נהרגו בפעילות צה"ל במחנה הפליטים ג'נין, באתר הארץ, 3 בנובמבר 2022 עמיר רפפורט, ‏טור של עמיר רפפורט: הסיפור האמיתי של המחדל המודיעיני והניצחון של צה״ל על החמאס, באתר "IsraelDefense‏", 29 בפברואר 2024 אמיר בוחבוט‏, הרכב שרוסס והמטען באופנוע: צה"ל הכריז מלחמה על גוב האריות, וראשי הקבוצה על הכוונת, באתר וואלה, 23 באוקטובר 2022. גל הטרור: לוחם צה"ל נהרג הבוקר בפיגוע ירי בשומרון - הלוחמים לא השיבו באש, סרטון בערוץ "עכשיו 14", באתר יוטיוב (אורך: 02:01), 11 באוקטובר 2022. רועי שרון, השלוחה הטורקית: הקשר בין חמאס ל"גוב האריות", באתר כאן – תאגיד השידור הישראלי, 12 באוקטובר 2022 לאחר שורת הפיגועים: טיקטוק חסמה את החשבון של "גוב האריות", באתר מעריב אונליין, 15 באוקטובר 2022 אלישע בן קימון, עינב חלבי, נשללו היתרי כניסה של 164 בני משפחה של מחבלי "גוב האריות" משכם: "זהותכם מוכרת היטב", באתר ynet, 16 באוקטובר 2022 עינב חלבי, דיווח: ישראל הציעה לחברי "גוב האריות" חנינה - בתמורה להסגרה והנחת הנשק, באתר ynet, 18 באוקטובר 2022 אוהד חמו, ‏המבצע לחיסול "גוב האריות": 60 חמושים הצטרפו להסכם החנינה מול הרשות, באתר ‏מאקו‏, 13 בנובמבר 2022 חמש עם שרון גל, חמש עם שרון גל 09.11.22 - התכנית המלאה, באתר חדשות 13, 9 בנובמבר 2022 ספיר ליפקין, ‏מהומה בשכם: 'גוב האריות' הוציאו להורג "משת"פ עם ישראל", באתר ‏מאקו‏, 9 באפריל 2023 איתמר מרגלית, משרד החוץ האמריקני הטיל עיצומים נגד קבוצת הטרור "גוב האריות", באתר כאן – תאגיד השידור הישראלי, 6 ביוני 2024 יואב זיתון, עינב חלבי, חוליית מחבלים שזכתה לתהודה בשכם סוכלה במארב יזום, מחבל אחד נהרג, באתר ynet, 25 בספטמבר 2022 חוסל מחבל מחולית פיגועי הירי לעבר הר ברכה, באתר News1 מחלקה ראשונה, 25 בספטמבר 2022 אלישע בן קימון, עינב חלבי, רועי רובינשטיין, פיגוע ירי בשומרון: אש נפתחה על אוטובוס ומונית, נהג נפצע קל, באתר ynet, 2 באוקטובר 2022 אלישע בן קימון, יואב זיתון, חייל נפצע קל מירי בשומרון, תיעוד: ילדים הסתתרו, ראש המועצה שלף אקדח, באתר ynet, 2 באוקטובר 2022 יואב זיתון, מאיר תורג'מן, רענן בן צור, לוחם סיירת גבעתי, סמ"ר עידו ברוך, נהרג בפיגוע ליד שבי שומרון. מצוד אחר המחבל, באתר ynet, 11 באוקטובר 2022 האיום הפלסטיני נגד הכניסה לקבר יוסף, באתר ערוץ 7, 12 באוקטובר 2022. יואב זיתון, חיים גולדיטש, עינב חלבי, פיגוע ירי בבית אל: צעיר נפצע קל כשישב בסוכה, לוחמים שביצעו מארב חיסלו את אחד המחבלים, באתר ynet, 14 באוקטובר 2022, נעצר המחבל השני מפיגוע הירי לעבר בית-אל, באתר צה"ל, 15 באוקטובר 2022. דלית הלוי, "גוב האריות": ביצענו שורה של פיגועי ירי בתגובה לחיסולו של המחבל בחווארה, באתר ערוץ 7, 6 בדצמבר 2022 לילך שובל, לילה לא שקט ביו"ש: ירי התרחש לעבר איש ביטחון ביישוב הר ברכה, באתר ישראל היום, 5 בינואר 2023 אסף גבור, ‏כוח מסיירת גולני חיסל שלושה מחבלים שהיו בדרכם לביצוע פיגוע, בעיתון מקור ראשון, 12 במרץ 2023 איתי בלומנטל, מחשש שיחוסל: מנהיג גוב האריות בשכם הסגיר עצמו, באתר כאן – תאגיד השידור הישראלי, 28 באפריל 2023 ניר דבורי, ‏לאחר שעות של חילופי אש בשכם: המחבל איבראהים א-נאבולסי חוסל על ידי כוחות הביטחון, באתר ‏מאקו‏, 9 באוגוסט 2022, יואב זיתון, אייל ערביד, אלישע בן קימון, "ארכי-מחבל" שירה על עמדות צבאיות: המבוקש איברהים אל-נבולסי חוסל, באתר ynet, 9 באוגוסט 2022. אלישע בן קימון, ריצה בסמטאות, ירי ופיצוצים: תיעוד הפשיטה על הבית שבו הסתתר אל-נבולסי, באתר ynet, 9 באוגוסט 2022. מאיר תורג'מן, השתלט על המחבל שרצח את אורי אנסבכר: כלב הימ"מ זילי נהרג בשכם, באתר ynet, 9 באוגוסט 2022. מרים ברדוגו, ‏ארגון טרור או מותג חדש? | מי אתם "גוב האריות", באתר "סרוגים", 12 באוקטובר 2022 יוני בן מנחם, קבוצת "גוב האריות"-ראש החץ של הטרור בשכם, באתר יוני בן מנחם, ‏4 באוגוסט 2022 בתום פשיטה: צה"ל עצר מבוקש מ"גוב הראיות", באתר "סרוגים", 18 באוקטובר 2022 ניר דבורי, ‏בכיר "גוב האריות" ש"חוסל" בשכם: היה מעורב בשורת פיגועי ירי ובניסיון פיגוע בתל אביב, באתר ‏מאקו‏, 23 באוקטובר 2022. יפעת רוזנברג ואמיר בוחבוט‏, דיווחים פלסטינים: בכיר בגוב האריות נהרג בפיצוץ מסתורי בשכם, באתר וואלה, 23 באוקטובר 2022. חיסול דרמטי בשכם: בכיר בתא הטרור 'גוב האריות' נהרג בפיצוץ מטען, סרטון בערוץ "עכשיו 14", באתר יוטיוב (אורך: 01:43), 23 באוקטובר 2022. עדו בן פורת, פרטים חדשה על המבצע בקסבה של שכם: כוחות צה"ל וימ"מ חיסלו את ודיע חוח, ממנהיגי "גוב האריות", באתר ערוץ 7 שי לוי, ‏חיסול בכיר גוב האריות והשמדת מעבדת המטענים: "מבצע אגרסיבי מוצלח", באתר ‏מאקו‏, 25 באוקטובר 2022 ג'קי חורי, יניב קובוביץ, פאדי אמון, צה"ל הרג פעיל מרכזי ב"גוב האריות" בשכם ופוצץ מעבדת מטענים של הארגון, באתר הארץ, 25 באוקטובר 2022 אמיר בוחבוט‏, הכיתור של הימ"מ והטיל לדירה: המבצע נגד "גוב האריות" בשכם, שלב אחר שלב, באתר וואלה, 25 באוקטובר 2022 אמיר בוחבוט‏, בכיר ארגון גוב האריות מחמוד אל-בנא הסגיר עצמו למנגנון הביטחון הפלסטיני, באתר וואלה, 27 באוקטובר 2022 אהוד יערי, ‏3 מחברי "גוב האריות" הסגירו עצמם לידי הרשות הפלסטינית, באתר ‏מאקו‏, 26 באוקטובר 2022 עינב חלבי, אלישע בן קימון, גלעד כהן, מתן צורי, חילופי אש בשכם: 10 פלסטינים נהרגו, רובם מחבלים מ"גוב האריות", באתר ynet, 22 בפברואר 2023 אלחנן מזוז, נכנע ללא קרב: כוחותינו עצרו את מנהיג גוב האריות בשכם | צפו, באתר עכשיו 14, 22 בספטמבר 2023 נעצר מחבל שהיה מעורב בפיגועי ירי ובפעילות חבלנית נגד ישראלים, באתר צה"ל, 22 בספטמבר 2023.